**भारत सरकार**

**कृषि एवं किसान कल्‍याण मंत्रालय**

**कृषि, सहकारिता एवं किसान कल्‍याण विभाग**

**राज्‍य सभा**

**अतारांकित प्रश्‍न संख्‍या 2232**

**12 जुलाई, 2019 को उत्‍तरार्थ**

**विषय: गन्ना उत्पादन**

**2232. श्री संजय सिंहः**

**क्या कृषि एवं किसान कल्याण मंत्री यह बताने की कृपा करेंगे किः**

(क) देश में गन्ने की वार्षिक और वैश्विक उत्पादन लागत क्या है; और

(ख) शुष्क मौसम के दौरान गन्ने के उत्पादन में सुधार लाने के लिए क्या कदम उठाए जाएंगे?

**उत्‍तर**

**कृषि एवं किसान कल्‍याण मंत्री**

**(श्री नरेन्‍द्र सिंह तोमर)**

(क) भारत के लिए गन्‍ने की फसल की अखिल भारतीय भारित औसत अनुमानित उत्‍पादन लागत अनुबंध में दी गई है। अन्‍य देशों के लिए गन्‍ने की उत्‍पादन लागत संबंधी तुलनात्‍मक आंकड़ें उपलब्‍ध नहीं हैं।

(ख): देश में गन्‍ने का उत्‍पादन और उत्‍पाकता बढ़ाने के लिए सरकार 2014-15 से देश के 13 मुख्‍य गन्‍ना उत्‍पादक राज्‍यों में राष्‍ट्रीय खाद्य सुरक्षा मिशन – वाणिज्‍यिक फसल (एनएफएसएम-सीसी) के तहत गन्‍ना विकास कार्यक्रम का कार्यान्‍वयन कर रही है। ये राज्‍य हैं- आंध्र प्रदेश, बिहार, गुजरात, हरियाणा, कर्नाटक, मध्‍य प्रदेश, महाराष्‍ट्र, ओडिशा, पंजाब, तेलंगाना, तमिलनाडु, उत्‍तराखंड और उत्‍तर प्रदेश। इस योजना के तहत किसानों को लाभ देने के लिए फ्रंटलाइन प्रदर्शनों और प्रशिक्षण के माध्‍यम से तकनीक के हस्‍तांतरण पर जोर दिया गया है। एनएफएसएम-सीसी गन्‍ना के अधीन घटकों में गन्‍ने के साथ अंत:-फसलीकरण और एकल बड चिप तकनीक संबंधी प्रदर्शनी, प्रजनक बीज उत्‍पादन के लिए सहायता, टिश्‍यू कल्‍चर प्‍लांटलेट्स/सीडलिंग्‍स का उत्‍पादन/आपूर्ति, पौध संरक्षण रसायनों और जैव-एजेंटो का वितरण आदि।

सूखे के मौसम में गन्‍ने के उत्‍पादन और पैदावार में सुधार के लिए निम्‍नलिखित व्‍यवहार पैकेज अनुशंसित हैं:-

1. सूखा सहनीय किस्‍मों का प्रयोग
2. चूने के संतृप्‍त घोल को सेट में डालना
3. नाईट्रोजन और पोटेशियम का पत्‍तो पर उपयोग
4. 25 प्रतिशत अतिरिक्‍त पोटेशियम का उपयोग
5. ट्रैश मल्‍चिंग
6. ड्रीप सिंचाई
7. समयबद्ध सिंचाई और खाद का उपयोग

**दिनांक 12.07.2019 को उत्‍तर के लिए राज्‍य सभा अतारांकित प्रश्‍न संख्‍या 2232 के भाग (क) के उत्‍तर में उल्‍लिखित अनुबंध**

**गन्‍ना: फसल मौसम 2013-14 से 2017-18** **के लिए अखिल भारतीय भारित औसत अनुमानित उत्‍पादन लागत**

|  |  |  |  |  |  |
| --- | --- | --- | --- | --- | --- |
| **फसल** | **उत्‍पादन लागत\*** | | | | |
| 2013-14 | 2014-15 | 2015-16 | 2016-17 | 2017-18 |
| गन्‍ना | 129 | 140 | 140 | 152 | 155 |

\*इसमें सभी अदा की गई लागतें जैसे किराया मानव श्रम, बैल श्रम/मशीन श्रम के लिए व्‍यय, भूमि में पट्टे के लिए दिया गया किराया, बीज, उर्वरक, खाद जैसे भौतिक आदानों के उपयोग के लिए नकद या वस्‍तु के रूप में व्‍यय, सिंचाई प्रभार, उपकरणों और फार्म भवनों के मूल्‍यहृास, कार्यशील पूंजी पर ब्‍याज, पम्‍प सैटों आदि के प्रचालन के लिए डीजल/बिजली का व्‍यय आदि, विविध व्‍यय और पारिवारिक श्रम का आरोपित मूल्‍य शामिल हैं।

\*\*\*\*\*